**PRIJEDLOG!!**

Temeljem članka 30. stavka 2. Zakona o komunalnom gospodarstvu („Narodne novine“ broj 68/18, 110/, 32/20, 145/24) i članka 16. Statuta Općine Orehovica („Službeni glasnik Međimurske županije“ broj 7/21 i 4/22), Općinsko vijeće Općine Orehovica je na svojoj 4. sjednici održanoj 04. prosinca 2025. godine, donijelo sljedeću

**ODLUKU**

**o davanju prethodne suglasnosti obrtu za dimnjačarske poslove, DIMOS**

**na Opće uvjete isporuke komunalne usluge obavljanja dimnjačarskih poslova**

**Članak 1.**

Ovom Odlukom daje se prethodna suglasnost obrtu za dimnjačarske poslove, DIMOS (isporučitelju komunalne usluge) na Opće uvjete isporuke komunalne usluge za usluge obavljanja dimnjačarskih poslova, a koji opći uvjeti su sastavni dio ove Odluke.

**Članak 2.**

Opći uvjeti iz članka 1. ove Odluke objaviti će se u Službenom glasniku Međimurske županije, na mrežnim stranicama Općine Orehovica ([www.orehovica.hr](http://www.orehovica.hr)) te na oglasnoj ploči i mrežnim stranicama obrta za dimnjačarske poslove, DIMOS.

**Članak 3.**

Stupanjem na snagu ove Odluke prestaje važiti Odluka o davanju prethodne suglasnosti obrtu za dimnjačarske poslove, DIMOS na Opće uvjete isporuke komunalne usluge obavljanja dimnjačarskih poslova („Službeni glasnik Međimurske županije“ broj 10/22)

**Članak 4.**

Ova Odluka stupa na snagu osmog dana od dana objave u Službenom glasniku Međimurske županije.

**OPĆINSKO VIJEĆE OPĆINE OREHOVICA**

KLASA:

URBROJ:

Orehovica,

**PREDSJEDNIK OPĆINSKOG VIJEĆA**

Zlatko Orsag

**OBRAZLOŽENJE:**

DIMOS, obrt za dimnjačarske usluge, dana 25.11.2025. godine Općini Orehovica podnio je prijedlog izmjena Općih uvjete isporuke komunalne usluge obavljanja dimnjačarskih poslova.

Temeljem odredbi Zakona o komunalnom gospodarstvu („Narodne novine“ broj 68/18, 110/, 32/20, 145/24), isporučitelj komunalne usluge dimnjačarske djelatnosti na području Općine Orehovica, daje prijedlog dopuna Općih uvjete isporuke komunalne usluge obavljanja dimnjačarskih poslova.

Prijedlog se podnosi radi povećanja sigurnosti krajnjih korisnika te povećavanje kontrole koje provode dimnjačari.

Izmjene se unose u Članak 10. stavak 3 i 4.

Korisnik usluge dužan je obavijestiti ovlaštenog dimnjačara o početku uporabe dimovodnog objekta koji nije bio upotrebljavan, ili je na već upotrebljavanom dimovodnom objektu izvršen određeni zahvat sa priključenjem uređaja za loženje, te za isti ishoditi pozitivni dimnjačarski nalaz (A-test) bez obzira na vrstu goriva.

Korisnik usluge – vlasnik dimovodnog objekta, odgovoran je za posljedice koje mogu nastupiti neispunjavanjem obveze iz prethodnog stavka.