



**OPĆINSKO VIJEĆE**

KLASA: 022-05/25-01/

URBROJ: 2109-22-02-25

Orehovica, \_\_.12.2025.

**PRIJEDLOG!**

Na temelju članka 18. Zakona o proračunu („Narodne novine“ broj 144/21), te članka 16. Statuta Općine Orehovica („Službeni glasnik Međimurske županije“ broj 7/21 i 4/22), Općinsko vijeće Općine Orehovica na \_\_. sjednici održanoj \_\_.12.2025. godine donijelo je

**ODLUKU**

**O IZVRŠAVANJU PRORAČUNA OPĆINE OREHOVICA ZA 2026. GODINU**

**Članak 1.**

Ovom Odlukom utvrđuje se način izvršavanja Proračuna Općine Orehovica za 2026. godinu (u daljnjem tekstu: Proračun), upravljanja prihodima i primicima, te rashodima i izdacima, i propisuju prava i obveze proračunskih korisnika.

**Članak 2.**

U izvršavanju proračuna primjenjuju se odredbe Zakona o proračunu.

**Članak 3.**

Stvarna naplata prihoda nije ograničena procjenom prihoda u Proračunu, a iznosi rashoda i izdataka utvrđeni u Proračunu su maksimalne svote.

**Članak 4.**

Proračunski korisnici mogu preuzimati obveze najviše do sredstava osiguranih u Proračunu.

**Članak 5**.

Prihodi ostvareni od najma prostora u vlasništvu Općine Orehovica i ostalih vlastitih prihoda smatraju se prihodima od imovine.

**Članak 6.**

Za donošenje zaključka i rješenja kojima se odobravaju isplate po aktivnostima Proračuna ovlašten je Općinski načelnik Općine Orehovica.

**Članak 7.**

Naredbodavac za izvršavanje Proračuna u cjelini je Općinski načelnik Općine Orehovica.

**Članak 8.**

Nabavu roba, usluga i ustupanje radova odvija se u skladu sa Zakonom o javnoj nabavi.

**Članak 9.**

Zaduživanje Općine Orehovica provodi se u skladu sa Zakonom o proračunu i Pravilniku o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave (NN br. 67/22), a koje na teret Proračuna u skladu sa propisima odobrava Općinsko vijeće Općine Orehovica, te Vlada Republike Hrvatske na prijedlog načelnika.

Ugovor o zaduživanju zaključuje Općinski načelnik Općine Orehovica.

U 2026.godini Općina Orehovica ne planira dugoročno zaduživanje.

U 2024. godini Općina Orehovica zadužila se je u iznosu od 680.000,00 eura za projekt „Izgradnja i opremanje matičnog dječjeg vrtića u Orehovici“.

Stanje očekivanog duga na dan 31.12.2026.godine po navedenom kreditu iznositi će cca 512.833,00 €.“

**Članak 10.**

Korisnici proračuna Općine Orehovica dužni su dostaviti Općinskom načelniku izvješće o namjenskom trošenju sredstava po ugovorenim programima/projektima za prethodnu godinu do 31. siječnja za prethodnu proračunsku godinu.

**Članak 11.**

Sredstva za plaće i ostala materijalna prava zaposlenika u upravnim tijelima Općine Orehovica isplaćivati će se u skladu sa Odlukom o koeficijentima za obračun plaće službenika i namještenika Jedinstvenog upravnog odjela Općine Orehovice, te njezinim izmjenama i dopunama.

**Članak 12.**

Ova odluka stupa na snagu osam dana od objave u „Službenom glasniku Međimurske županije“, a primjenjuje se od 01. siječnja 2026. godine.

**OPĆINSKO VIJEĆE OPĆINE OREHOVICA**

**PREDSJEDNIK OPĆINSKOG VIJEĆA**

Zlatko Orsag

**Obrazloženje:**

Člankom 18. Zakona o proračunu (Narodne novine, broj 144/21) propisano je da se uz Proračun za narednu godinu donosi Odluka o izvršavanju Proračuna jedinice lokalne i područne (regionalne) samouprave. Člankom 33. Statuta Općine Orehovica (SGMŽ, broj 07/21 i 4/22), propisano je da načelnik utvrđuje Prijedlog odluke o izvršavanju Proračuna, dok je člankom 16. propisano da Općinsko Vijeće donosi Odluku o izvršavanju Proračuna. Proračun Općine Orehovica za 2026. godinu i projekcije za 2027. i 2028. godinu sastavljen je prema odredbama Zakona o proračunu (NN144/21), Pravilnika o proračunskom računovodstvu i računskom planu (Narodne novine, broj 158/23) te Pravilnika o planiranju u sustavu proračuna (Narodne novine broj 1/2024) sastoji se od Općeg, Posebnog dijela i Obrazloženja. Odlukom predložena rješenja omogućit će redovito izvršavanje prava i korisnika Proračuna u okviru sredstava planiranih za izvršenje njihovih programa rada, odnosno u okviru financijskih mogućnosti Proračuna općine za 2026. godinu.

Slijedom navedenog, predlaže se Općinskom vijeću Općine Orehovica usvajanje Odluke o izvršavanju Proračuna Općine Orehovica za 2026. godinu.